LIETUVOS RESPUBLIKOS VYRIAUSYBĖ

N U T A R I M A S

DĖL LIETUVOS PASIRENGIMO NARYSTEI EUROPOS SĄJUNGOJE PROGRAMOS (NACIONALINĖ ACQUIS PRIĖMIMO PROGRAMA) TEISĖS DERINIMO PRIEMONIŲ IR ACQUIS ĮGYVENDINIMO PRIEMONIŲ 2001 METŲ PLANŲ PATVIRTINIMO

2001 m. vasario 22 d. Nr. 192

Vilnius

Vykdydama Lietuvos pasirengimo narystei Europos Sąjungoje programą (Nacionalinė aCquis priėmimo programa) ir atsižvelgdama į patvirtintas Lietuvos Respublikos derybines pozicijas derybose dėl narystės Europos Sąjungoje, Lietuvos Respublikos Vyriausybė nutaria:

1. Patvirtinti šiuos Europos komiteto prie Lietuvos Respublikos Vyriausybės parengtus planus:

1.1. teisės derinimo priemonių 2001 metų planą;

1.2. aCquis įgyvendinimo priemonių 2001 metų planą.

2. Pavesti Europos komitetui prie Lietuvos Respublikos Vyriausybės pateikti 1 punkte nurodytus priemonių planus suinteresuotoms institucijoms, taip pat koordinuoti ir kontroliuoti ministerijų, kitų valstybės institucijų ir įstaigų kompetencijai priklausančių priemonių, numatytų šiuose planuose, įgyvendinimą.

3. Pripažinti netekusiais galios:

3.1. Lietuvos Respublikos Vyriausybės 1999 m. rugsėjo 29 d. nutarimą Nr. 1076 „Dėl Lietuvos pasirengimo narystei Europos Sąjungoje programos (Nacionalinė acquis priėmimo programa) teisės derinimo priemonių ir acquis įgyvendinimo priemonių 1999 metų planų patvirtinimo“ (Žin., 1999, Nr. 83-2473);

3.2. Lietuvos Respublikos Vyriausybės 2000 m. balandžio 10 d. nutarimą Nr. 409 „Dėl Lietuvos pasirengimo narystei Europos Sąjungoje programos (Nacionalinė acquis priėmimo programa) teisės derinimo priemonių ir acquis įgyvendinimo priemonių 2000 metų planų patvirtinimo“ (Žin., 2000, Nr. 31-869).

MINISTRAS PIRMININKAS	ROLANDAS PAKSAS

KRAŠTO APSAUGOS MINISTRAS,

PAVADUOJANTIS UŽSIENIO REIKALŲ MINISTRĄ	LINAS LINKEVIČIUS